ÜKS ELU
Olin vägivalla ohver
Mina olen Si
ja ma olin Brasiilias edukas ärinaine.
Olin just astunud välja vägivaldsest abielust
ja tahtsin alustada puhtalt lehelt.
Müüsin oma restorani maha,
kuna tahtsin unustada kogu mineviku ja liikuda edasi.
Kohtusin oma restoranis ühe kutiga, kelles polnud midagi erilist.
Kuid samas ei tahtnud ma ka üksi olla.
Kolisime koos ühte majja, mis kuulus mu perekonnale
ja mu elu muutus taas kohutavaks õudusunenäoks.
Mis sul viga on? Purjus oled või?
Ära räägi minuga nii!
Ta oli esimesel päeval kasutanud narkootikume.
Ta võttis mu auto ja kadus sellega.
Alles siis sain teada, et ta oli varas, vägistaja ja kurjategija.
Kartsin väga.
Kui ta tagasi tuli, siis teadsin, et mul on kaks valikut.
Kui ma poleks talle väravat avanud,
oleks ta sellest üle hüpanud ja mu tapnud.
Või läinud ja teinud midagi mu perega.
Või mul oli võimalus võita aega ja mängida lahket.
Otsustasin viimase kasuks.
Ta võttis kõik mu võtmed, krediitkaardid ja mobiili
ega lubanud mul kusagile üksinda minna.
Minust sai vang mu enda kodus.
Ma küll tundsin Jeesust,
kuid nüüd tahtsin meeleheitlikult muuta oma elu.
Olin hirmust kange.
Kord ühel ööl kasutas ta rohkelt kokaiini
ja hakkas nägema hallutsinatsioone.
Ta kisendas rõdu peal, et mingid pätid tulevad meid tapma.
Mul oli hirm oma elu pärast.
Anusin teda, et ta ütleks, miks ta mind nii kohtleb?
Ole vait!
Tegin musta maagiat ja sa kuulud nüüd mulle!
Mida?
Jäta mind rahule!
Ta oli tätoveerinud mu nime oma käe peale.
Ta oli täiesti kontrolli alt väljas.
Arvasin, et ma saan surma.
Lõpuks suutsin ta siiski maha rahustada
ja peale tundide pikkust palvetamist jäin ka ise magama.
Korraga äratas Püha Vaim mu üles,
käskides mul võtta oma asjad ja põgeneda sealt.
Ütlesin: "Ma ei saa seda teha! Ta ärkab üles ja tapab mu."
Kuid ma haarasin kiiresti võtmed ja panin jooksu.
Jooksin elu eest.
Läksin oma sõprade juurde.
Appi, see on tema!
See on tema!
Ta ei ole su naine!
Ta ei ole su naine, nii et kao siit!
Ma kutsun politsei. Kao siit!
Ta tuli mulle sõprade juurde järgi, kuid mu sõber kaitses mind.
Kolisin ühte kristlikku kogukonda
ja andsin oma elu täienisti üle Jeesusele,
hakates avastama oma väärtust Temas.
Hommikust!
Ta leidis mu taas ja ähvardas mind,
kuid ma olin saanud tugevamaks.
Peale seda ei näinud ma teda enam kunagi.
Täna olen ma seotud misjonitööga.
Me peame austama iseendid.
Jumal on tervendanud mu
ning tugevdanud mu identiteeti Temas.
Tahan öelda ka teistele naistele, et nemadki on väärtuslikud
ega peaks leppima vägivallaga,
vaid leidma tõelise armastuse ainuüksi Jumalas.
Tõlge: Anne-Ly Raukas